બીજીએ ઘણી દલીલો થાય છે, જેમ કે સમલૈંગિક સંબંધોથી એઇડ્સનો ફેલાવો થશે. અહીં સાદો પ્રશ્ન કે આપણે ત્યાં જેટલા એચઆઇવી પેશન્ટ્સ છે, એ બધા હોમોસેક્સ્યુઅલ છે કે એમનો ભોગ બન્યા છે? હોસ્પિટલના રેકોર્ડ્સ તો જુદું કહે છે. પછી અત્યારે સાંભળી રહી છું કે સુપ્રીમ કોર્ટના ચુકાદા પછી ‘આ લોકો’ને છૂટો દોર મળી જશે. જાહેરમાં અશ્લીલ પ્રવૃત્તિઓ થશે. અહીં પણ સવાલ થાય છે કે આપણે ત્યાં સ્ત્રી અને પુરુષવચ્ચેનો સંબંધ કાનૂની છે, તોયે કેટલા જણ જાહેરમાં એનું પ્રદર્શન કરે છે? જેને ‘જુદા’ કહીએ છીએ એ પણ આખરે માણસ છે અને માણસની જેમ જ વર્તશે કે પછી નહીં વર્તે?